‘પાપની બાબતમાં મારી જાણકારી ઓછી છે, પણ જાણકારો કહે છે, આડેધડ જેમ જેમ વૃક્ષોનું નિકંદન થાય છે તેમ તેમ પૃથ્વી છંછેડાતી જાય છે. આપણને પાઠ શીખવવા માટે એ વરસાદ ઓછો કરતી જાય છે.’ મેં કહેવા ખાતર કહ્યું. ખાદીના રૂમાલથી એમણે કપાળ છોલીને ઓછું કરી નાખ્યું. પક્ષીઓ એમના માળાભેગાં થવાં માંડ્યાં હતાં અને ઘેર મોકલી આપવા ઇચ્છતા હોય તેમ - શેરબજાર જેટલો શોરબકોર મચાવી રહ્યાં હતાં. ‘ચાલો આવવું છે?’ અચાનક માધુકાકાએ મને પૂછયું. હું ગભરાયો. ક્યાંક એમને ઘેર મને તાણી જશે તો મારે ભવિષ્યમાં એમને મારે ઘેર બોલાવવા પડશે. પાણી પહેલાં પાળ બાંધવા મેં કહી જ દીધું, ‘ના.’